PRITARTA

Kauno miesto savivaldybės tarybos

2014 m. ...................................

sprendimu Nr. .....................

PATVIRTINTA

Kauno lopšelio darželio „Obelėlė“

direktoriaus 2014 m. .......................

įsakymu Nr. ..........................

**KAUNO LOPŠELIO DARŽELIO ,,OBELĖLĖ” IKIMOKYKLINIO UGDYMO PROGRAMA**

1. **BENDROSIOS NUOSTATOS**

Švietimo tiekėjo pavadinimas: Kauno lopšelis-darželis „Obelėlė”

Adresas: K. Baršausko 76, Kaunas

Teisinis statusas: Kauno lopšelis darželis „Obelėlė” yra juridinis asmuo, Kauno miesto savivaldybės biudžetinė įstaiga.

Grupė: neformaliojo švietimo mokykla

Tipas: lopšelis-darželis

***Paskirtis***

Bendradarbiaujant su šeima kvalifikuotai ugdyti vaikus (nuo 1,5 iki 7 metų amžiaus). Vykdant ikimokyklinio ir priešmokyklinio ugdymo programas brandinti vaikus mokyklai, padedant ugdytiniams įgyti kompetencijas (socialinės, pažinimo, meninės, kalbos, sveikatos saugojimo), kurios laiduotų sklandų perėjimą iš darželio į mokyklą. Kurti palankias ugdymo (si) aplinkas ir užtikrinti geras sąlygas vaikų socializacijai (žmogiškųjų vertybių įsisavinimui), saviraiškai bei sudaryti lygias ugdymo (si) galimybes skirtingus gebėjimus turintiems vaikams.

Teikti pedagoginę pagalbą specialiųjų poreikių vaikams, organizuojant specialiųjų poreikių vaikų ugdymą bendrosios paskirties grupėse.

Lopšelis darželis „Obelėlė” savo darbe vadovaujasi vaiko teisių apsaugos konvencija, Vaiko gerovės valstybės politikos koncepcija. Ikimokyklinio bei priešmokyklinio ugdymo koncepcijomis. Lietuvos Respublikos Švietimo įstatymu bei kitais švietimo įstaigų veiklą reglamentuojančiais dokumentais.

***Vaikai ir jų poreikiai.*** Dauguma ugdytinių Gričiupio seniūnijos gyventojų vaikai. Beveik visi ugdytiniai – lietuvių tautybės, tačiau turime keletą kitakalbiųvaikų. Lopšelyje darželyje turime gabių vaikų (meninei veiklai). Reikia pažymėti, kad įstaigą lanko gana daug (30 proc.) vaikų su kalbos ir komunikacijos sutrikimais bei turime vaikų su judesio ir padėties sutrikimais.

***Tėvų ir vietos bendruomenės poreikiai.*** Nemažai lankančių vaikų tėvų dirba ilgesnes darbo valandas, todėl jie pageidauja ilgesnio (12 val.) grupės darbo laiko.

***Vaiko ugdymo ypatumai.*** Ugdymas lopšelyje darželyje organizuojamas remiantis konstruktyvistiniu požiūriu į vaiką ir jo ugdymą, t. y. pedagogai vaiką pripažįsta kaip aktyvų savo žinojimo, identiteto, kultūros kūrėją. Ugdymo procese siekiama vaiką vesti į savarankišką, kritišką informacijos priėmimą. Skatinama veikla eksperimentuojant, bandant, darant savas išvadas.

***Mokytojų ir kitų specialistų pasirengimas.***Lopšelyje darželyje dirba 11 pedagogų. 9 įstaigos pedagogai turi aukštąjį išsilavinimą, o 2 aukštesnįjį pedagoginį išsilavinimą. Beveik visos pedagogės atestuotos, dauguma įgijusios vyr. auklėtojos kvalifikacinę kategoriją, 2 pedagogės įgijusios auklėtojos metodininkės kvalifikacinę kategoriją. 2 pedagogės įgijusios magistro mokslinį laipsnį.Muzikiniu vaikų ugdymu rūpinasi muzikos pedagogė, logopedė teikia pagalbą vaikams su kalbos ir komunikacijos sutrikimais, o kūno kultūros pedagogė – vaikams su judesio ir padėties sutrikimais.Įstaigos pedagogai gali teikti švietimo pagalbą ikimokyklinės įstaigos nelankantiems vaikams (konsultuoti tėvus įvairiais ugdymo, rengimo mokyklai klausimais, teikti korekcinę pagalbą spec. poreikių vaikams).

***Įstaigos savitumas.***Lopšelis darželis „Obelėlė” – nedidelė ikimokyklinė įstaiga – joje veikia 4 grupės. Vienoje iš jų ugdomi 1,5–3 m. amžiaus, o dviejose – 3–5 m. amžiaus vaikai

Kadangi nemažai ugdytinių turi kalbos ir komunikacijos sutrikimų, vadovaujantis Lietuvos Respublikos švietimo ir mokslo ministro įsakymu 2011 m. rugsėjo 30 d. Nr. V-1775 „Dėl mokinio specialiųjų ugdymosi poreikių (išskyrus atsirandančius dėl išskirtinių gabumų) pedagoginiu, psichologiniu, medicininiu ir socialiniu pedagoginiu aspektais įvertinimo ir specialiojo ugdymo skyrimo tvarkos aprašo patvirtinimo“ (Valstybės žinios, 2011-10-11, Nr. 122-5769); Lietuvos Respublikos švietimo ir mokslo ministro įsakymu 2011 m. rugsėjo 30 d. Nr. V-1795 „Dėl mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“ (Valstybės žinios, 2011, Nr. 122 -5771) teikiamos logopedo, kūno kultūros specialistų paslaugos. Veikia vaiko gerovės komisija. Įrengtas logopedo kabinetas, gydomosios mankštos bei masažo kabinetas.

Tenkinant tėvų pageidavimus lopšelyje darželyje sudarytos galimybės plėsti meninį ugdymą: su gabiais muzikai vaikais papildomai dirba muzikos pedagogė – ji subūrusi vokalinį ansamblį ir su juo dalyvauja mieste vykstančiuose muzikiniuose renginiuose.

Lopšelyje darželyje daug dėmesio skiriama ugdomosios aplinkos kūrimui – kiekvienos grupės pedagogės kuria savitą ugdymosi aplinką, į šį procesą įtraukdamos tėvus ir ugdytinius.

Taip pat įstaiga nemažai dėmesio skiria bendradarbiavimui su tėvais, tėvų įtraukimui į ugdymo procesą (organizuojami bendri tėvų, pedagogų ir vaikų projektai, atvirų durų dienos, šventės ir kiti renginiai, konsultacijos tėvams, pedagoginis tėvų švietimas ir kt.)

***Regiono savitumas.*** Įstaiga įsikūrusi Gričiupio seniūnijoje 6-to forto mikrorajone, kuriame vyrauja gyvenamieji namai. Netoliese yra Panemunės šilas, upė Nemunas, V. Kudirkos bibliotekos filialas, „Nemuno‘ pagrindinė mokykla, kryžių kalnelis ir kt. Taip pat vaikams yra galimybė lankyti ir pažinti žymesnes Kauno vietas – Zoologijos sodą, Saugaus eismo mokyklą, Laisvės alėją, Botanikos sodą, Kauno lėlių teatrą ir kt.

***Apie programą.*** Kauno lopšelio-darželio „Obelėlė” programa parengta naudojantis Vaikų darželių programos ,,Vėrinėlis” bei kai kurių kitų programų (humanistinio ugdymo programa) „Auginu gyvybės medį“, „Ikimokyklinio ugdymo gairės“, „Ankstyvojo ugdymo vadovas“, „Aukime sveiki ir stiprūs“ ir kt.) idėjomis, atsižvelgiant į lopšelį-darželį lankančių vaikų ir jų tėvų poreikius, įstaigos ir regiono savitumus.

Ši programa skirta lopšelio-darželio „Obelėlė“ pedagogams dirbantiems su ankstyvojo ir ikimokyklinio amžiaus vaikais bei tėvams.

1. **IKIMOKYKLINIO UGDYMO PRINCIPAI**

**Demokratiškumo principas:** ugdymas grindžiamas demokratinėmis vertybėmis. Vaikui suteikiama galimybė laisvai reikšti savo nuomonę, siūlyti, rinktis veiklą, atlikimo būdą, priemones ir kt. Išlaikoma pusiausvyra tarp pačių vaikų pasirinktos ir ugdytojo siūlomos veiklos.

**Individualizavimo principas**: pripažįstama ir puoselėjama vaiko individualybė. Siūloma veikla, priemonės bei pedagogų pateikiama ugdomoji medžiaga atitinka vaiko amžių, gebėjimus, individualią patirtį, poreikius, jo ugdymosi stiliaus ypatumus.

**Integralumo principas**: ugdymo turinys, metodai ir priemonės parenkamos atsižvelgiant į vaiko visuminį pasaulio suvokimą ir jo mąstymo bei veiklos konkretumą, sinkretiškumą, siekiama ugdymo tikslų, uždavinių, turinio, metodų dermės.

**Socialinio ir kultūrinio kryptingumo principo**: siekiama, kad ugdytinis įgytų ir plėtotų gyvenimui ir ugdymui (si) reikalingas socialines ir kultūrines kompetencijas (socialinę patirtį ir įgūdžius).

**Tęstinumo principas**: ikimokyklinio ugdymo programos turinys suderinamas su priešmokyklinio ugdymo turiniu, siekiant, kad vaikas sklandžiai pereitų nuo ugdymo (si) ikimokyklinėje prie ugdymo (si) priešmokyklinėje grupėje. Atsižvelgiama į vaiko jau įgytą patirties bei gebėjimų lygmenį bei jo ugdymosi perspektyvą.

1. **IKIMOKYKLINIO UGDYMO TIKSLAS IR UŽDAVINIAI**

TIKSLAS

Atsižvelgiant į pažangiausias mokslo ir visuomenės raidos tendencijas, kurti sąlygas padedančias vaikui tenkinti prigimtinius, kultūros, taip pat ir etninius, socialinius, pažintinius, saviraiškos poreikius.

UŽDAVINIAI

* Skatinti vaiką pažinti save, artimiausią aplinką bandant, atrandant, darant savo išvadas.
* Gerbti ir palaikyti vaiko žaidimą, sudaryti sąlygas jo plėtotei.
* Sergėti ir stiprinti vaiko fizinę, psichinę sveikatą, garantuoti jo saugumą, tenkinti judėjimo poreikį.
* Skatinant veikti, bendrauti, bendradarbiauti su kitais vaikais ir suaugusiais, žadinti dorovinius vaikų jausmus, pratinti laikytis dorovės, elgesio kultūros normų.
* Skatinti vaikų kūrybiškumą, saviraišką meno priemonėmis, žadinti jautrumą grožiui, menui.
* Kartu su vaikais ir tėvais kurti ugdymąsi bei ugdytinių iniciatyvas ir saviraišką stimuliuojančią aplinką.
* Skatinti vaiką gerbti gyvybę, t.y. plėsti vaiko supratimą kas gyva, kas negyva, kokių įvairių gali būti gyvybės formų, kokių sąlygų reikia gyvybei tarpti, kaip ją saugoti, globoti.
1. **UGDYMO TURINYS, METODAI IR PRIEMONĖS**

**Ugdymo metodai ir technologijos**

Svarbiausi ugdymo metodai bei technologijos, kuriuos dažniausiai taiko įstaigos pedagogai ir kurie veiksmingi įgyvendinant programos tikslą, uždavinius, turinį, atliepia pagrindinius ugdymo principus, yra:

* **žaidima**s – vienas iš svarbiausių ir universaliausių ugdymo (si) metodų;
* **vaiko patirtį turtinantys metodai**: stebėjimai, bandymai, eksperimentavimai, informacijos ieškojimas ir kt.;
* **vaikų aktyvumą bei saviraišką skatinantys metodai**, pvz.: veikla grupelėse, „ledlaužis“, inscenizacijos, kūrybinės dienos, savaitės ir pan.;
* **metodai skatinantys vaiko ir pedagogo kūrybinę sąveiką:** kuomet pedagogas įtraukia vaikus į veiklą siūlydamas idėjas, temą, problemas; skatina vaikus kurti, interpretuoti. Čia svarbūs atviri, probleminiai klausimai, pokalbiai, diskusijos ir kt.;
* **ugdomosios aplinkos kūrimą skatinantys metodai**, kuomet kuriami įvairūs veiklos kampeliai, vaikai skatinami susikurti vietas (kampelius) žaidimui, veiklai. Jie gali laisvai rinktis veiklą, buvimo vietą, judėti iš vienos erdvės į kitą. Čia gali būti naudojami tokie ugdymo metodai, kaip tarimasis su vaiku dėl aplinkos keitimo, „minčių lietus“, projektai ir t.t.

**Ugdymo turinys**

Ugdymo turinys sudarytas atsižvelgiant į vaikų amžių, gebėjimus, poreikius ir kt.

Ugdymo turinio struktūrą sudaro – ugdytinos vaiko kompetencijos (socialinė, pažinimo, sveikatos saugojimo, komunikavimo ir meninė kompetencijos) ir su jomis glaudžiai susiję svarbiausi ugdytini gebėjimai, įgyjamos žinios ir supratimai bei tikslingiausių, turinčių ugdomąją vertę veiksenų pavyzdžiai ankstyvajam (1–3 m.) ir ikimokykliniam vaikų amžiui (4–6 m.).

Kompetencijos ugdomos integraliai, visos spontaniškos ir organizuotos vaiko veiklos metu, ne tik ikimokyklinio ugdymo grupėje, bet ir renginiuose, sporto varžybose, kelionėse, išvykose, taip pat namuose, šeimoje.

Ugdytinos kompetencijos Kauno lopšelio-darželio „Obelėlė“ ikimokyklinio ugdymo programoje pateikiamos kaip orientaciniai vaiko ugdymo (si) pasiekimai; juos pedagogas ugdymo procese individualizuoja pagal kiekvieno vaiko išgales.

.

**SOCIALINĖ KOMPETENCIJA**

Socialinę kompetenciją sudaro šios tarpusavyje glaudžiai susijusios sritys: emocijų suvokimas ir raiška santykiai su savimi, savireguliacija ir savikontrolė, santykiai su bendraamžiais, santykiai su suaugusiais.

|  |  |  |  |
| --- | --- | --- | --- |
| **Vaiko amžius** | **Gebėjimai, žinios ir supratimai** | **Vaiko veiksenų pavyzdžiai** | **Naudotinos priemonės**  |
| EMOCIJŲ SUVOKIMAS IR RAIŠKA. SAVIGARBA IR SAVIVOKA |
| 1–3 m. | Domisi savimi, savo kūnu.Geba prisistatyti – pasako savo vardą bei piršteliais parodo metus.Geba įvairiais būdais (žodžiu, gestais, mimika) išreikšti savo jausmus, norus.Žino, jog yra mergaitė/berniukas. | Tyrinėja savo kūną, jo dalis, lygina su kitų.Paprašytas pedagogo parodo savo pagrindines kūno dalis ir jas įvardina– (kur jo rankytė, kur kojytė, akytė...). Vardina jam priklausančius daiktuspvz., „Aš“ turiu mašiną ir kt.Prisistato – pasako savo vardą pirštukais, parodo kiek jam metų.Žaidžia vardų žaidimus.Bando save išreikšti mimika, žodžiu, piešiniu, žaisdamas žaidimus.Parenka paveikslėlį, kuriame vaizduojamas linksmas, rimtas ar liūdnas veidelis.Žodžiais pavadina kai kuriuos vidinius išgyvenimus ar pojūčius: „linksma“, „baisu“, „skauda“.Žaidžia žaidimus, kuriuose berniukai gauna vienus pavedimus, o mergaitės kitus. | Įvairūs daiktai, žaislai.Paveikslėliai„Nuotaikos“.Įvairios dailės priemonės (flomasteriai, kreidelės, pieštukai) ir medžiagos. |
| 4–6 m. | Supranta ir gali įvardinti savo jausmus.Geba atpažinti kitųpalankumo ir nepalankumo jam ženklus.Geba save apibūdinti nusakydamas savo fizines bei elgesio savybes.Suvokia ir gali įvardinti savo norus, gebėjimus, pomėgius.Priskiria save šeimai, grupei (t.y. suvokia esąs šeimos, grupės narys).Supranta ir įvardija savo lytį (berniukas ar mergaitė). Geba įvardinti savo tautybę. | Kalba, pasakoja apie savo vidinius išgyvenimus, pojūčius, nuotaikas (linksma, liūdna, neramu.).Atrenka jo nuotaiką atitinkantį paveiksliuką – veiduką. Žiūrėdamas į veidrodį mimika vaizduoja įvairias nuotaikas.Išbando savo kūno, judesių, pantomimos, vaidybos, savo balso galimybes.Piešia, aplikuoja ar kitaip vaizduoja savo nuotaiką. Aiškinasi kokie ženklai rodo, kad kitas žmogus jam palankus ar nepalankus. Piešia save ir komentuoja savo piešinį. Pasakoja apie tai, kas jam sekasi gerai ir kas sunkiau.Kalba, pasakoja apie savo pomėgius.Aiškinasi, kad jis yra berniukas ar mergaitė, t. y. jis suaugęs taps vyru / tėčiu, ji yra mergaitė, t.y. suaugusi taps moterimi/mama. Aiškinasi, kalba apie save, savo fizines, elgesio savybes bei kuo jis unikalus, kuo skiriasi nuo kitų.Kalbasi, pasakoja apie savo šeimą, jos narius.Išvardina šeimos narius nuo vyriausio iki jauniausio.Piešia savo šeimą. Klausosi dainų ir dainuoja apie šeimą, šeimos narius.Varto knygas, šeimos nuotraukų albumus.Gamina darbelius, deklamuoja eilėraštukus taip išreikšdamas savo šeimos nariams pagarbą ir meilę. Klausosi literatūros kūrinių (eilėraščių, pasakų, padavimų) apie šeimą. Bando pats kurti.Aiškinasi kokios tautybės jis yra (pvz., lietuvis...)Varto knygeles, albumus su tautine simbolika.Švenčia tautines švenčias, susipažįsta su tradicijomis. | Stalo žaidimas „Emocijos“, veidrodžiai.Įvairios piešimo, aplikavimo priemonės, knygos, šeimos nuotraukų albumai. |
| SAVIREGULIACIJA IR SAVIKONTROLĖ |
| 1–3 m. | Geba atkakliai laikytis savo norų. Geba kartoti veiklą, kol pasiekia numatyto rezultato.Geba laikytis kasdieninės tvarkos bei ritualų.Geba laikytis suaugusiojo prašymų ir draudimų. Išbando įvairius konfliktų sprendimo ar savo interesų gynimo būdus. | Kalba, ar kitais būdais parodo ko jis nori.Pasilipęs ant kėdutės pasiima norimą žaislą ar daiktą. Atlieka, užduotis, žaidžia žaidimus, kuriuose reikia kartoti veiksmus, kad pasiektum norimą rezultatą. Pratinasi prie grupės tvarkos ir kasdieninių ritualų.Aiškinasi kokiais būdais galima spręsti konfliktus ar ginti savo interesus.  | Stalo žaidimai, žaislai. |
| 4-6 m. | Suvokia save kaip savarankišką asmenį.Geba žodžiu išreikšti požiūrį į savo ir kitų elgesį.Žino elementarias elgesio taisykles.Geba susilaikyti nuo netinkamo elgesio jį provokuojančiosesituacijose, ieško taikių išeičių.Stengiasi suvaldyti savo pyktį, įniršį. | Kartu su kitais vaikais kuria grupės elgesio taisykles ir tariasi dėl jų laikymosi.Pokalbių metu aiškinasi, kad gali būti geras ir blogas elgesys, mintys.Klausosi pasakų, grožinės literatūros kūrinių, kuriuose aprašomas tinkamas ir netinkamas elgesys.Diskutuoja, aiškinasi, kad blogi žodžiai, elgesys gali nuliūdinti, įskaudinti kitus žmones.Atrenka paveikslėlius, korteles ir paaiškina, kuriuose yra tinkamas ir netinkamas elgesys.Padedant suaugusiam aiškinasi kokiais būdais greičiau nuraminti savo pyktį ar įniršį (pvz., išsakyti bendraamžiui ar suaugusiam, kas sukėlė jo pyktį ar įniršį, užsimerkti ir suskaičiuoti iki 5 ar 10, kol pyktis atslūgs, nupiešti tai, kas sukėlė pyktį  | Plakatai socialinei kompetencijai ugdyti, knygelės, kortelės, paveiksliukai su tinkamo ir netinkamo elgesio pavyzdžiais. |
| SANTYKIAI SU SUAUGUSIAIS |
| 1–3 m. | Drąsiai veikia, rizikuoja, išbando ką nors nauja.Geba mėgdžioti, žaidime savaip pertvarkydamas juo besirūpinančių suaugusiųjų veiksmus, žodžius, intonacijas. Nori veikti savarankiškai irtikisi suaugusiojo palaikymo, pagyrimo.Gali lengvai atsiskirti nuo tėvų. Geba ramiai stebėtinepažįstamus žmones, kai juo besirūpinantis pedagogas yra šalia jo arba matomas netoliese. | Skatinamas suaugusio išbando naujas veiklas, naujus žaidimus, žaislus. Stebi ir mėgdžioja suaugusių veiksmus, intonacijas.Kreipiasi į suaugusįjį, kalbina ar kitaip atkreipia jo dėmesį.Kasdien atlieka atsisveikinimo su tėvais ritualą: pamoja ranka, palydi žvilgsiu pro langą ir pan.Aiškinasi, kad jei auklėtoja ar auklėtojos padėjėja yra šalia ar matoma netoli tai galima nebijoti ir ramiai stebėti nepažįstamus žmones.  | Įvairūs žaislai, žaidimai |
| 4–6 m. | Geba geranoriškai ir pagarbiai bendrauti su suaugusiais.Geba susitarti su suaugusiais dėl dienotvarkės ir elgesio taisyklių.Geba išsakyti savo nuomonę suaugusiam.Žino kaip saugiai elgtis su nepažįstamais žmonėmis. | Aiškinasi kaip gali padėti suaugusiam.Padeda atlikti įvairius darbus suaugusiajam (pvz., nuvalo dulkes, padeda padengti stalą ir pan.).Kalbasi su suaugusiu įvairiomis temomis, žaidžia.Kartu su suaugusiu aptaria dienotvarkę ir susitaria dėl jos laikymosi.Kartu su suaugusiu aptaria elgesio taisykles ir susitaria dėl jų laikymosi.Aiškinasi kaip tinkamu būdu išsakyti savo nuomonę, jei ji nesutampa su suaugusiojo.Aiškinasi kaip elgtis su nepažįstamais žmonėmis.Aiškinasi į ką kreiptis pagalbos pasimetus ar nutikus nelaimei.Žaidžia, kuria įvairias gyvenimiškas situacijas, kaip tinkamai elgtis, vienoje ar kitoje situacijoje.  | Vaikiški darbo įrankiai, įvairūs stalo žaidimai, plakatai socialinei kompetenci-jai ugdyti. |
| SANTYKIAI SU BENDRAAMŽIAIS |
| 1–3 m. | Ieško bendraamžių draugijos.Geba žaisti greta, trumpai pažaisti su kitu vaiku, įsitraukti į kito vaiko žaidimą.Geba bendrauti mimika, judesiais, veiksmais, kalbėtis su kitu vaiku.Geba pakaitomis su kitu vaiku atlikti veiksmus su tuo pačiu žaislu.Gali simpatizuoti kuriam nors vaikui. Geba reikšti teises į savo daiktus, žaislus, nori kito vaiko jam patinkančio žaislo. | Kalbina, kitus grupės vaikus, klausinėja pavadina juos vardu.Žaidžia greta bendraamžių, paragintas įsijungia į įvairius žaidimus, palaukia savo eilės.Paskatinus pedagogui žaidžia pakaitomis su kitu vaiku vienu ir tuo pačiu žaislu.Dalyvauja bendroje grupės veikloje.Pasirinkdamas žaislus kuria žaidimo aplinką.Atneša, parodo savo daiktus ar žaislus.Aiškinasi, kad jei nori kito vaiko žaislo reikia paprašyti. | Įvairūs žaislai, daiktai |
| 4–6 m. | Geba bendrauti ir bendradarbiauti su kitais vaikais.Geba susitarti dėl bendrų žaidimų, kitos veiklos.Geba dalintis žaislais.Geba veikti vienas šalia kitų vaikų.Jaučia kitų vaikų nuotaikas, geba užjausti sergantį nelaimingą kitą vaiką. Supranta, draugystės svarbą.Geba išsakyti savo nuomonę apie draugą, jo veiklą.Vartoja mandagumo žodelius. | Tariasi dėl žaidimų su kitais vaikais, žaidžia kartu.Siūlo sprendimus, derina veiksmus, tariasi dėl taisyklių. Mandagiai paprašo draugo norimo žaislo, juo dalinasi bendrame žaidime.Atlieka bendrus kūrybinius darbus. Aiškinasi kaip atrodo, jaučiasi nelaimingas, sergantis, nuskriaustas vaikas bei kaip paguosti kitą (apkabinti, paglostyti, prajuokinti, pradžiuginti dovanėle ir kt.). Klausosi pasakų grožinės literatūros kūrinių, dainelių apie draugus, draugystę.Kalba, pasakoja apie savo draugus, draugystę.Gamina įvairius darbelius savo draugams. Piešia, lipdo, aplikuoja ir pan., savo draugus, visą grupę. Vertina, komentuoja draugų darbelius.Pasisveikina, atsisveikina, padėkoja bendraamžiams. | Įvairūs žaislai, stalo žaidimai,grožinės literatūros kūriniai, priemonės bendriems kūrybiniams darbeliams. |

**PAŽINIMO KOMPETENCIJA**

Pažinimo kompetenciją sudaro tokios sritys: aplinkos pažinimas, kiekio supratimas ir skaičiavimas, forma, erdvė ir matavimas.

|  |  |  |  |
| --- | --- | --- | --- |
| **Vaiko amžius** | **Ugdytini gebėjimai, žinios ir supratimai**  | **Vaiko veiksenos** | **Priemonės**  |
| APLINKOS PAŽINIMAS |
| 1–3 m. | Atpažįsta ir pavadina artimiausioje esančiusaugalus (sodo, daržo, lauko), gyvūnus, daiktus, domisi jais.Skiria atskirus gamtos reiškinius.Geba orientuotis savo grupės, darželio, namų aplinkoje.Žino savo ir savo šeimos narių vardus. | Stebi, tyrinėja grupės aplinką, darželio teritorijąPasivaikščiojimų metu stebi orą, gamtos reiškinius, paukščius, vabzdžius, gyvūnus, medžius, gėles, transportą, kaip tiesiamas kelias, asfaltuojama gatvė, kasamas griovys ir kt. Įsimena aplinkos daiktų, augalų, gyvūnų, daržovių ir vaisių pavadinimus.Atpažįsta ir parodo paveikslėliuose tikrus, žaislinius paukščiukus, katytes žuvytes, šuniukus ir t. t.Pavadina jų pagrindines kūno dalis (akytė, kojytė, ausytė), judesius (šoka, bėga ir pan.).Liečia, uodžia, ragauja, manipuliuoja daiktais.Žaidžia, eksperimentuoja su smėliu ir vandeniu (semia, pila, sijoja, grėbsto, renka, tyrinėja).Įsimena savo tėvų vardus Dėlioja daiktus pagal požymius: kieti-minkšti, švelnūs-šiurkštūs; | Įvairūs daiktai paveiksliukai, plakatai, smėlis ir priemonės darbui su mėliu (semtuvėliai formelės ir pan.) vanduo |
| 4–6 m. | Geba orientuotis grupės ir darželio aplinkoje.Žino kelią nuo namų iki darželio.Žino gatvę, kurioje gyvena;Žino savo adresą. Žino savo šalies ir sostinės pavadinimą.Domisi savo gyvenamąja vietove (mikrorajonas, Kauno miestas), kraštu, Tėvyne, jų žymesnėmis vietomis. Atpažįsta Kauno miesto ir Lietuvos simboliką (herbas, vėliava, himnas ir kt.). Žino stambiausius Lietuvos miestus (sostinė Vilnius, Klaipėda ir kt.). Žino svarbiausius istorinius faktus (pagal vaikų amžių). Žino kai kurias liaudies tradicijas.Žino ir pavadina kai kurias suaugusiųjų profesijas, darbus ir buitįpalengvinančią techniką (prietaisai, transportas, įrengimai).Supranta apie tai, kad gaminant daiktus žmonės įdeda daug darbo,Žino kokių savybių žmogui reikia darbe, kokios yra profesijos. Žino, kokie daiktai buvo naudojami seniau, kaip jie pasikeitė.Žino savo tėvų profesijas.Geba įvardinti savo giminaičius. Suvokia elementarų giminystės ryšį, pvz., senelis – tėčio tėtis ir pan.Skiria naminius ir laukinius gyvūnus, paukščius, žino, kur jie gyvena ir kuo minta Žino apie naminių gyvūnų naudą žmogui ir augalųpanaudojimą maistuiDomisi augalais, jų įvairove (medžiai, krūmai, gėlės). Suvokia ko reikia, kad augalas augtų (saulės, šilumos, oro, vandens). Supranta augalų gyvybės ratą (nuo sėklos iki sėklos).Geba prižiūrėti ir stebėti augalusskiria sąvokas vaisiai, daržovės; medžiai krūmai, gėlės ir t. t.Domisi įvairiais gyvūnais, paukščiais, vabzdžiais, jų gyvenimo būdu, įtaka vieni kitiems.Žino ir geba įvardinti gyvenamosios vietovės objektus (upę, kalvą, mišką ir pan.),gyvūnus ir augalus.Domisi negyvosios gamtos reiškiniais (vandeniu) bei objektais (dangaus kūnais).Pradeda suprasti Žemės, Saulės, Mėnulio ir kitų dangaus kūnų ryšius.Pradeda jausti prieraišumą prie artimiausios gamtinės aplinkos, dalyvauja ją prižiūrint ir puošiant, suvokia savo vietą joje.Rodo pagarbą gyvajai ir negyvajai aplinkai ir besiformuojančiąatsakomybę už jos išsaugojimą.Geba rūšiuoti atliekas. | Stebi, tyrinėja grupės aplinką, darželio teritoriją.Pasakoja apie savo namus, kiemą, darželį, grupę.Padedant suaugusiam įsimena kelią nuo namų iki darželio.Įsimena savo adresą.Varto knygas, albumus apie Kauną, Lietuvą.Klausosi ir mokosi dainų apie Kauną, Lietuvą, patriotinių bei liaudies dainų.Klauso vaikų literatūros kūrinių apie Tėvynę, gimtinę, tautosakos kūrinių.Mokosi eilėraščių apie gimtinę, tėvynę pats bando kurti.Ekskursijų, išvykų metu susipažįsta:- su žymesnėmis Gričiupio seniūnijos vietomis (Nemunu, Panemunės šilu, „Nemuno“ pagrindine mokykla, Kryžių kalneliu ir kt.); - su žymesnėmis Kauno vietomis (pvz. Zoologijos sodu, Laisvės alėja, botanikos sodu ir kt.).Po ekskursijų pasakoja, dalinasi įspūdžiais, juos išreiškia piešiniais, aplikacijomis ir t.t.Rengia savo darbų parodas.Susipažįsta su Lietuvos bei Kauno simbolika (herbu, vėliava, himnu).Klausosi legendų, pasakojimų apie kai kuriuos Lietuvos istorijos įvykius (pvz. apie Vilniaus įkūrimą ir kt.).Varto, žiūrinėja knygas apie žmones, apie žmonių atliekamus darbus.Tyrinėja daiktus, kaip ir iš ko jie padaryti, aiškinasi, kad daiktus gamina žmonės.Klausosi literatūros kūrinėlių, pasakojimų apie įvairius darbus, profesijas.Stebi, komentuoja darželio darbuotojų (virėjos, kiemsargio ir t.t.) bei kitų žmonių (pardavėjos, kirpėjos ir t.t.) darbą.Aiškinasi ir pasakoja, kuo ir ką dirba jų artimieji.Žaidžia vaidmeninius žaidimus, pvz., „Parduotuvė“, „Ligoninė“ ir pan.Mokosi buities darbų (valyti dulkes, šluostyti stalą ir kt.)Tvarko aplinką (graboja, renka lapus, sėja gėlytes...)Padengia stalą pusryčiams, pietums, vakarienei).Mokosi deklamuoti eilėraščius apie mamytę, tėvelį ir kt. šeimos narius.Sužino patarlių, priežodžių apie šeimą. Pokalbių metu pasakoja apie savo šeimos tradicijas, pomėgius. Žaidžia vaidmeninius žaidimus „Šeima“ ir pan.Varto knygas, ieško informacijos apie įvairius augalus.Išvykų metu stebi darželio teritorijoje ar, pvz., Panemunės šile, Botanikos sode augančius augalus.Tyrinėja augalus, jų sandarą.Pavadina, apibūdina, grupuoja augalus (medžiai-krūmai-gėlės; daržovės-vaisiai ir t.t.).Pasakoja, kas auga darže, sode, miške.Aiškinasi, ko reikia, kad augalas augtų (šviesos, šilumos, vandens).Padedant pedagogui aiškinasi augalų naudą (daržoves ir vaisius, duoną - valgome, vaistažolėmis- gydomės). Padedant pedagogui gamina patiekalus iš įvairių vaisių, daržovių, ruošia vaistažolių (pvz. mėtų, ramunėlių) arbatą.Padedant pedagogui aiškinasi, kad yra pavojingų sveikatai augalų (nuodingų, galinčių nudeginti odą ir t. t.).Daigina įvairias sėklas, globoja namuose ir grupėje augančius augalus.Renka gamtinę medžiagą, iš jos gamina darbelius. Piešia lipdo, aplikuoja augalus.Žaidžia įvairius žaidimus, ratelius apie augalus, apie duonelės kelią (auga, sėja...).Varto knygas, enciklopedijas, ieško informacijos apie įvairius gyvūnus, paukščius, vabzdžius.Stebi įvairius gyvūnus ir paukščius, vabzdžius artimiausioje aplinkoje (darželio teritorijoje, mikrorajone, Panemunės šile...), Lietuvos zoologijos sode. Pokalbių metu aptaria gyvūnų, paukščių, vabzdžių išvaizdą, kur jie gyvena, kuo minta.Grupuoja korteles su laukiniais, naminiais gyvūnais, paukščiais.Padedant pedagogui aiškinasi kokią naudą teikia gyvūnai žmogui (pvz., drugeliais, paukščiais gėrimės; karvė, ožka duoda pieno; vištos deda kiaušinius, avys mus „aprengia“ ir t. t.).Aiškinasi, kad yra ir pavojingų gyvūnų (pvz., plėšrūs gyvūnai, nuodingos gyvatės ir t. t.).Pasakoja apie savo augintinius.Piešia, tapo, lanksto, lipdo, gamina iš gamtinės medžiagos įvairius gyvūnus, paukščius, vabzdžius ir kt.Žaidžia įvairius žaidimus, dainuoja dainas apie gyvūnus, paukščius.Judesiais, mimika imituoja gyvūnus, paukščius.Mena, kuria mįsles, klausosi pasakų, mokosi palyginimų apie gyvūnus... (bailus kaip kiškis).Prižiūri grupėje ar namuose esantį augintinį.Stebi negyvosios gamtos reiškinius – lietų, sniegą, orą.Eksperimentuoja su vandeniu ir smėliu.Atkreipia dėmesį į vėją. Pučia muilo burbulusGamina vėjo malūnėlius, vėjo lėktuvėlius ir kt.Stebi dangaus šviesulius – saulę, mėnulį, žvaigždes.Aiškinasi šviesos, vandens reikšmę žmogui augalams gyvūnams.Klausosi dainų, pasakų, pasakojimų, mitų apie gamtos reiškinius perimant tradicinės pasaulėvokos elementus.Varto knygeles ekologijos tematika. Bando rūšiuoti buitines atliekas.Kuria darbelius iš antrinių žaliavų |  Knygos, albumai apie Kauną, Lietuvą.Įvairūs vaikiškos literatūros, tautosakos kūriniai.Muzikos įrašai.Lietuvos ir Kauno simbolika (Lietuvos herbas, vėliava, Kauno herbas). Knygelės apie profesijas. Didaktiniai žaidimai („Profesijos“ ir kt.)Kastuvėliai, grėbliukai.Šeimos nuotraukų albumėliai.Įvairi literatūra apie augalus, gyvūnus, dangaus kūnus, enciklopedi-jos, augalų atlasas. Paveikslėliai, kortelės, dėlionės su augalais, gyvūnais, dangaus kūnais ir pan. Herbariumai. Vaisiai, daržovės, jų muliažai. Priemonės gamtamoksliniams stebėjimams (padidinamieji stiklai, mikroskopas ir pan.). Vaistažolių arbatos (ramunėlės, mėtos, čiobreliai), įvairios sėklos. Piešimo, tapymo priemonės ir medžiagos.Knygelės apie ekologiją. Aplinkos priežiūrai reikalingos priemonės.Antrinės žaliavos vaikų darbeliams. |
| KIEKIO SUPRATIMAS IR SKAIČIAVIMAS |
| 1–3 m | Skiria sąvokas mažai (vienas, du) ir daug.Supranta, ką reiškia padalinti kelis daiktus po vieną, po lygiai.Geba išrikiuoti daiktus į eilę. | Aiškinasi, „skaičiuoja“ kiek daiktų yra vienoje ar kitoje daiktų grupėje mažai (vienas, du) ar daug Dalina įvairius daiktus, žaislus po vieną, po lygiaiDėlioja, rikiuoja įvairius daiktus | Įvairūs daiktai, žaislai |
| 4–6 m. | Geba sieti daiktų (realių ar pavaizduotų) kiekį su atitinkamu daiktų skaičių žyminčiu simboliu. Skaičiuoja bent iki 10.Pažįsta skaitmenis nuo 1 iki 10. Geba palyginti mažai daiktų turinčias grupes pagal kiekį. Supranta ir vartoja sąvokas daugiau/mažiau, po lygiai,vienu, dviem,... daugiau / mažiau, pusiau, į 2 dalis, į 4 dalis.Geba atpažinti, atkurti, pratęsti, sukurti skirtingų garsų, dydžių, formų,spalvų sekas su 2-3 pasikartojančiais elementais. | Skaičiuoja, grupuoja, lygina daiktus.Nusako daikto vietą eilėje (kelintinis skaičiavimas) ir erdvėje (dešinėje, kairėje, aukštai, žemai ir pan.). Skaičiuoja grupės daiktus iš kairės į dešinę ir atvirkščiai. Skaičiuoja, dėlioja skaitmenis eilės tvarka.Atlieka sudėties ir atimties veiksmus, nusako skaičiaus kaimynus.Popieriuje, ore, smėlyje ir pan. keverzoja, piešia, kopijuoja skaitmenis.  | Įvairūs daiktai, kortelės su skaičiais. Skaičių trafaretai. |
| FORMA ERDVĖ MATAVIMAI |
| 1–3 m. | Geba tapatinti daiktus pagal formą, dydį. Skiria pagrindines spalvas: raudoną, mėlyną, geltoną, žalią.Supranta, kad bokštas, kurio viršuje bus didesnės, o apačioje - mažesnės kaladėlės, nebus tvirtas. Supranta ir pradeda vartoti daiktų palyginimui skirtusžodžius: didelis - mažas, ilgas – trumpas, sunkus - lengvas, storas - plonas,toks pat, ne toks*, kitoks, vienodi, skiriasi* ir pan. | Dėlioja, grupuoja lygina (toks pat ar ne) įvairius daiktus pagal formą, dydį.Dėlioja, grupuoja spalvotas korteles ar įvairius daiktus pagal spalvą.Aiškinasi kokios spalvos yra vienas ar kitas daiktas.Stato įvairius bokštus ir kitokius statinius iš įvairaus dydžio kaladėlių.Lygina įvairius daiktus pagal dydį, svorį bei kitas savybes ir savarankiškai ar padedant suaugusiam įvardina jas pvz.: didelis - mažas, ilgas – trumpas, sunkus - lengvas, storas - plonas | Įvairaus dydžio formos figūros, spalvos daiktai., kaladėlės |
| 4–6 m. | Žino ir skiria kai kurias plokštumos ir erdvės figūras: skritulį ir rutulį, kvadratą ir kubą,Skiria ir geba grupuoti, klasifikuoti daiktus pagal dydį, formą arba spalvą.Matuodamas atstumą, ilgį, tūrį, masę, geba naudotis vienu ar keliais sąlyginiais matais (savo kūno dalimi, trečiu daiktu).Supranta, kad į skirtingos formos daiktus galima sutalpinti tą patį medžiagos kiekį. Supranta ir vartoja daiktų dydžio skirtumus pabrėžiančius žodžius (šiek tiek didesnis, truputį mažesnis, didžiausias, mažiausias ir kt.).Geba apibūdinti daiktų vietą ir padėtį kitų daiktų ar vienas kito atžvilgiu,Pradeda suvokti laiko tėkmę ir trukmę; žino, jog gamtoje esama įvairios trukmės pasikartojančių ciklų (kartojasi savaitės dienos, metų laikai ir pan.) Geba išvardinti metų laikus ir jų pagrindinius požymius. Žino mėnesių, savaitės dienų pavadinimus. Skiria atskiras paros dalis. Žino kaip ir kuo matuojamas laikas. | Eksperimentuoja su įvairiais daiktais.Piešia, tapo, lipdo, aplikuoja įvairius daiktus.Matuoja, sveria daiktus.Išbando kuo galima matuoti (juostele, liniuote, stiklinė, ūgio matuokle, kūno dalimis-pirštas, sprindis, pėda ir kt.).Sudaro daiktų sekas pagal dydį, ilgį, storį ir pan.).Aplikuoja paveikslėlius, naudodami įvairiaspalves popierines geometrines figūras. Popieriuje, ore, smėlyje ir pan. piešia, kopijuoja geometrines figūras. Ieško aplinkoje daiktų savo forma panašių į geometrines figūras.Tyrinėja iš kokių geometrinių figūrų sudarytas ornamentas, mozaika ir pan.Žaidimų metu naudoja įvairios formos figūras, statybines detales. Pagal žodinę instrukciją padeda vieną ar kitą daiktą į nurodytą vietą (už, po, ant...) ir žodžiu nusako, kur daiktas yra (ant stalo, po kėde, tarp mašinėlės ir meškiuko, kairėje...).Parodo ir pavadina kryptis, orientuodamasis į savo kūno padėtį (pirmyn, atgal, kairėn...).Aiškinasi, koks dabar metų laikas, koks buvo prieš ir bus po, apibūdina jo požymius (pvz., žiemą šalta, sninga).Aiškinasi, koks dabar yra mėnuo, kokia šiandien diena (pvz., pirmadienis), kokia buvo vakar ( pvz., sekmadienis) ar bus rytoj.Pasakoja, ką veikė vakar ar veiks rytoj t.t.Mokosi pažinti laikrodį. Susipažįsta su įvairiais laiko matavimo prietaisais (smėlio, saulės laikrodžiais ir kt.). | Kortelės su geometrinėmis figūromis. Trafaretai, įvairūs daiktai, prietaisai matavimui, lyginimui (svarstyklės, liniuotės, indai ir kt.).Knygelės, paveikslėliai, atvirukai, nuotraukos su metų laikų vaizdais. Didaktinės priemonės „Paros juosta“, „Metų ratas“... Eilėraščiai, pasakojimai apie metų laikus, paros dalis...Įvairūs laikrodžiai, kalendoriai. |

**SVEIKATOS SAUGOJIMO KOMPETENCIJA**

Sveikatos saugojimo kompetenciją sudaro šios sritys: fizinis aktyvumas, kasdienio gyvenimo įgūdžiai

|  |  |  |  |
| --- | --- | --- | --- |
| **Vaikų amžius** | **Ugdytini gebėjimai, žinios ir supratimai**  | **Vaiko veiksenų**  | **Priemonės** |
| FIZINIS AKTYVUMAS |
| 1–3 m. | Jaučia judėjimo džiaugsmą.Geba būti judrus, aktyvus.Geba justi ir valdyti savo kūną einant, bėgant, lipant, šokinėjant ir pan. | Bėga į priekį.Šokinėja vietoje ant abiejų kojų.Pastovi ant vienos kojos.Stovi ir vaikšto ant pirštų galų.Ridena, spiria, pagauna kamuolį. Meta kamuolį per galvą.Važinėja triratuku, mašina, paspirtuku.Lipa aukštyn ir žemyn laipteliais, keisdamas kojas.Nušoka nuo pirmo laiptelio.Peršoka per 15 cm kliūtį.Žaidžia įvairius judrius žaidimus.Veria karolius, deda dėliones. Deda daiktus vieną ant kito.  | Kamuoliai, triratukai. Mašinėlės-paspirtukai. Įvairūs žaislai, daiktai. |
| 4–6 m. | Geba eiti, bėgti, šliaužti, ropoti, lipti, šokinėti koordinuotai, išlaikydamas pusiausvyrą, Geba atlikti veiksmus, kuriems būtina akių-rankos koordinacija bei išlavėjusi smulkioji motorika. Geba saugiai naudotis įvairiais sportiniais įrankiais (lazdomis, kamuoliais, lankais ir t. t.). | Vaizduoja įvairių gyvūnų judesius.Eina, bėga, šokinėja ant abiejų, vienos kojos, šoka į tolį, į aukštį.Eina vietoje, tiesiai, keičia kryptį, eina ant pirštų galų, kulnų; eina grotelėmis, suoliuku, virve, lanku ir t.t.Eina ratu, poroje, prasilenkiant, gyvatėle, atbulomis, šonu.Bėga pristatomu ar pakaitiniu žingsniu, auk štai keldamas kelius, bėga suoleliu, įkalnėn, nuokalnėn.Mina triratuką, važiuoja dviračiu.Lipa laipteliais, lipa per kliūtis... Šliaužia, lenda, ropoja, lenda pro tunelį.Ridena, meta, spiria kamuolį iš įvairių padėčių, į taikinį; gaudo, mušinėja.Daro įvairius judesius lėtai, po to didina tempą.Derina rankų ir kojų judesius, atlieka judesius iš įvairių kūno padėčių.Rikiuojasi į voras, ratus, eiles, sustoja poromis, nedidelėmis grupelėmis.Saugiai naudoja įvairius įrankius: lankus, lazdas, šokdynes, juosteles ir kt.Su kamuoliu atlieka sporto žaidimų elementus, žaidžia komandomis, derindami veiksmus.Žaidžia judriuosius žaidimus, kartu su kitais vaikais lenktyniauja.Mokosi pieštuką ir žirkles laikyti taisyklingai.Atlieka įvairias užduotis smulkiajai motorikai lavinti (veria ant virvelės smulkius daiktus, užsega ir atsega sagas ir pan.). | Sportinis inventorius (kamuoliai, lankai lazdos virvės ir pan., dviratukai, stalo žaidimai, dėlionės... |
| KASDIENIO GYVENIMO ĮGŪDŽIAI |
| 1–3 m. | Geba naudotis įvairiais įrankiais (šaukšteliu, puodeliu, šluotele ir kt.).Geba naudotis higienos priemonėmis muilu, rankšluosčiu ir kt.Siekia veikti savarankiškai, jei reikia padedant pedagogui. | Valgo šaukštu beveik neišliejant;geria iš puodelio.Pavalgęs pristumia kėdutę prie stalo.Nusiplauna ir nusišluosto rankšluosčiu veidą ir rankas.Kitiems padedant naudojasi tualetu.Apsirengia ir nusirengia kitiems padedant, mėgina pats apsirengti, apsiauti.Prieina ir pats pasiima norimą daiktą.Padeda suaugusiems į vietą sudėti žaislus, priemones (pieštukus, teptukus ir pan.).Bando padėti grupės tvarkymo darbuose, naudoti šluotelę, semtuvėlį, kibirėlį.  | Higienos priemonės (muilas, rankšluostis ir kt.).Stalo įrankiai,įrankiai (šluotelės, semtuvėliai ir pan.)Daiktai, žaislai. |
| 4–6 m. | Geba tvarkingai valgyti.Geba padedant suaugusiam ar savarankiškai apsirengti ir nusirengti, naudotis tualetu. Geba savarankiškai ar priminus praustis šukuojasi. Geba saugiai elgtis gatvėje, kieme, prie vandens telkinių, nežaisti su ugnimi, pavojingais daiktais, vaistais. Žino, kaip galima išvengti traumų ir kitų nelaimių.Suvokia kūno higienos svarbą sveikatai.Geba saugiai ir netrukdydamas kitiems naudoti įvairius įrankius. | Kartu su suaugusiais aiškinasi, aptaria kultūringo elgesio prie stalo taisykles Serviruoja ir tvarko stalą.Padedant suaugusiam mokosi taisyklingai naudotis stalo įrankiaisApsirengia ir nusirengia (užsisega ir atsisega sagas, užsiriša ir atsiriša batų raištelius ir pan.), apsiauna ir nusiauna batus. Suaugusiųjų padedamas pasirenka drabužius ir avalynę pagal orus. Plaunasi rankas, prausiasi, šluostosi rankas ir veidą, šukuojasi plaukus.Tvarkosi žaislus ir veiklos vietą. Varto, žiūrinėja knygutes, plakatus žmogaus saugos tematika.Pasivaikščiojimų, ekskursijų metu stebi žmones, mašinas, mokosi, kaip saugiai pereiti gatvę.Aiškinasi kaip saugiai elgtis su ugnimi. Aiškinasi, kaip saugiai elgtis su nepažįstamais žmonėmis (neimti skanėstų, neiti kartu.)Aiškinasi, kaip elgtis atsitikus nelaimei (kreiptis į suaugusįjį, skambinti pagalbos telefonais ir kt.)Aiškinasi, kas gali suteikti pagalbą vienu ar kitu atveju (susirgus- gydytojas, gaisro metu – gaisrininkai ir kt.)Mokosi saugiai naudotis įvairiais įrankiais (žirklėmis, peiliu...)Aiškinasi kokius maisto produktus naudoti sveika, o kuriuos reikia riboti.Aiškinasi kodėl negalima valgyti nežinomo maisto (uogų, sėklų ir t.t. Piešia, aplikuoja sveikatai pavojingas ir palankias situacijas (pvz.: „Slidu gatvėje“, „Gaisras“, „liūdnas, linksmas dantukas“ ir kt. Aiškinasi kokie įpročiai žalingi sveikatai (rūkymas, alkoholis, narkotikai).Aiškinasi (dalyvauja pokalbiuose) apie grūdinimosi, judėjimo naudą, kaip išvengti traumų. | Stalo įrankiai ir serviravimo reikmenys, higienos reikmenys; rūbai, avalynė, švaros palaikymo reikmenys; žaislai, knygos, plakatai, iliustracijos, filmukai.  |

**KALBOS IR KOMUNIKAVIMO KOMPETENCIJA**

Kalbos ir komunikavimo kompetenciją sudaro šios sritys: sakytinė kalba (klausymas ir kalbėjimas), rašytinė kalba (skaitymo ir rašymo pradmenys)

|  |  |  |  |
| --- | --- | --- | --- |
| **Vaiko amžius** | **Gebėjimai, žinios ir supratimai** | **Vaiko veiksenų pavyzdžiai** | **Priemonės**  |
|  | SAKYTINĖ KALBA |
| 1–3 m. | Geba jungti žodžius į trumpus sakinukus.Domisi pasakojimais, kalbėdamas fantazuoja, vartoja daugiskaitą.Geba pavadinti, apibūdinti jam žinomus daiktus, veiksmus ir pan., parodyti juos paveikslėlyje.Geba įvardinti žmonių ir gyvūnų kūno dalis. Supranta klausimus Kas? Kur?, neiginius: Ne, Negalima. | Varto knygeles, žiūrinėja paveikslėlius ir pavadina juose pavaizduotus gyvūnus, daiktus, transporto priemones, veiksmus ir t. t.Įvardina paveikslėliuose, nuotraukose, knygelėse pavaizduotų žmonių ar gyvūnų kūno dalis (pvz., Čia kiškučio ausytė, o čia akytė...).Klausosi sekamų pasakų, pasakojimų, eilėraščių.Mokosi nesudėtingų ketureilių.Aktyviai dalyvauja pokalbiuose.Atsako į paprastus ugdytojo klausimus, pats klausia. Skatinamas pedagogo vartoja sudėtinius sakinius.Sudaro neigiamus sakinius.Vartoja būdvardžius ir prieveiksmius.Žaidžia vaidmeninius žaidimus, žaisdamas, veikdamas kalba, klausinėja. | Įvairūs paveikslėliai, vaikiškos knygelės, žaislai,įvairūs aplinkoje esantys daiktai. |
| 4–6 m. | Geba įsiklausyti į savo ir kitų kalbą žmonių Geba kalbėti su suaugusiaisiais ir vaikais, natūraliai, laisvai išreikšdamas savo išgyvenimus, patirtį, mintis.Gali aiškiai, taisyklingai tarti gimtosios kalbos žodžius.Geba nusakyti vieno ar kito garso vietą žodyje (pradžioje, viduryje, gale).Geba derinti daiktavardžius, būdvardžius, skaitvardžius.Seka ir suvokia knygelės, pasakojimo eigą, supranta ir interpretuoja. | Klausosi draugų ir savo kalbos įrašų, įvairių stilių tekstų, mįslių, erzinimų, pajuokavimų, dviprasmybių, frazeologizmų bendrine kalba ir tarme.Padedami pedagogo aiškinasi, kad yra žodžių, kurie panašiai skamba, bet turi skirtingą reikšmę.Klausosi sekamų pasakų, skaitomų grožinės, smulkiosios tautosakos ir pažintinės literatūros kūrinių.Klausosi smulkiosios tautosakos įrašų, paukščių balsų pamėgdžiojimų, gamtos garsų, stengiasi juos išgirsti ir atpažinti gamtoje, pratinasi juos kartoti.Pasakoja suaugusiems ar bendraamžiams apie savo įspūdžius, įvairius įvykius.Pasakoja, kalba kitiems apie matytus filmukus, televizijos laidas, kompiuterinius žaidimus ir kt.Atpasakoja girdėtas istorijas, pasakas ir kuria savo, keičia pabaigą, įvykių seką, veikėjus.Kuria skaičiuotes, ketureilius, garsų pamėgdžiojimus.Klausosi, įsimena ir deklamuoja eilėraščius, mena mįsles.Skatinami pedagogo naudoja patarles, priežodžius, vaizdingus posakius.Padedami pedagogo aiškinasi žodžių prasmę, reikšmę, vartojimą.Kuria naujus žodžius, ieško panašiai skambančių; | Įvairūs tekstai, knygelės, tautosakos, gamtos garsų įrašai |
| RAŠYTINĖ KALBA |
| 1–3 m. | Vartydama knygeles, gali dėmesį skirti ne tik paveikslėliams, bet ir tekstui.Geba sieti paveikslėlius su juose vaizduojamais konkrečiais daiktais, juos pavadinti.Pradeda pažinti aplinkoje esančius simbolius.Geba įvairiais rašikliais keverzoti vertikalias ir horizontalias keverzones. | Varto knygeles, žiūrinėja iliustracijas, prašo paskaityti ir klauso suaugusio skaitomo tekstoStebi iliustracijas, paveikslėlius ir įvardina juose pavaizduotus daiktus.Stebi aplinkoje esančias raides ar kitus simbolius.Keverzoja, rašinėja popieriaus lape, prašymo lentelėse, smėlyje.Vertikaliai ir horizontaliai keverzoja įvairiais rašikliais Keverzoja molyje, smėlyje ir pan. | Knygelės, paveikslė-liai, kortelės su raidėmis, įvairūs rašikliai |
| 4–6 m. | Domisi knygomis.Žino, jog knygas rašo rašytojai.Pradeda suprasti ryšį tarp knygos teksto ir asmeninės patirties.Supranta nesudėtingų tekstų siužetą.Supranta, kad garsas siejasi su raide, o raidės sudaro žodį.Žino keliolika abėcėlės raidžių.Pradeda skirti žodžius sudarančius garsus, skiemenis.Pažįsta parašytą žodį kaip atskirų raidžių junginį.Gali perskaityti užrašus, kuriuos mato gatvėse Domisi įvairiais rašikliais ir kompiuteriu.Atkreipia dėmesį į raides, simbolius, pradeda jais manipuliuoti įvairiojeveikloje.Geba spausdintomis raidėmis rašyti savo vardą, kopijuoti aplinkoje matomus žodžius | Varto įvairias knygas.Atpasakodamas žinomą knygelės siužetą imituoja skaitymą.Aiškinasi, kad knygas rašo rašytojai.Lankosi knygyne, bibliotekoje.Aptaria suaugusiojo perskaitytus tekstus.Skiemenuoja nesudėtingus žodžius.Vardina parašytą žodį sudarančias raides.Žaidžia raidžių loto.Ieško tekstuose ar aplinkoje žinomų raidžių.Savarankiškai ar padedant suaugusiam skaito įvairius užrašus gatvėse, pavyzdžiui, parduotuvių, kirpyklų, kavinių pavadinimus„Rašo“ molyje, smėlyje su pagaliukais, akmenukais ir kt.Keverzoja, piešia kopijuoja raides popieriuje, lanksto jas iš vielos, lipdo iš plastilino.Bando rašyti, kopijuoti savo ar draugo vardą, nesudėtingus žodžius Bando dėlioti nesudėtingus žodžius iš magnetinių raidžių, kortelių. | Popierius,magnetukai su abėcėlės raidėmis, kortelės su raidėmis,įvairios rašymo ir piešimo priemonės (pieštukai, flomasteriai, vaškinės kreidelės ir pan.),gamtinės medžiagos (akmenukai, pagaliukai ir pan.) |

**MENINĖ KOMPETENCIJA**

Meninę kompetenciją sudaro šios tarpusavyje glaudžiai susijusios sritys:

* meninė raiška – muzika, šokis, vaidyba, vizualinis menas;
* estetinis suvokimas.

|  |  |  |  |
| --- | --- | --- | --- |
| **Vaikų amžius** | **Gebėjimai, žinios ir supratimai** | **Vaiko veiksenų pavyzdžiai** | **Priemonės**  |
| MENINĖ RAIŠKA |
| 1–3 m. | **MUZIKA**Domisi muzikos garsais, gėrisi muzika.Geba pritarti vaikiškais ritminiais muzikos instrumentais.Išreiškia save dainuodamas, muzikuodamas. | Klauso kontrastingos muzikos ir atlieka atitinkamus judesius (šokinėja kaip kiškiukai, varlytės, supa lėlytę.).Ritmiškai barškina barškučius, muša būgnelį, judesiais parodo aukštus ir žemus garsus.Ploja, trepsi, stuksena kaladėlėmis ar kitais ritminiais instrumentais pagal muziką.Džiaugiasi kykavimais, žaidinimais.Mokosi paprastų lietuvių liaudies ratelių ir dainų.Muzikinių žaidimų, ratelių metu, skatinami pedagogo, klausant ar dainuojant atkartoja rodomus judesius (ploja, trepsi, linguoja, šokinėja, pritupia, sukioja rankų plaštakas, sukasi po viena ir po du, sustoja ratu, imituoja žaidimo personažus).Pats bando dainuoti, muzikuoti | Grotuvas, muzikos įrašai, vaikiški muzikos instrumentai (dūdelės, būgneliai, lazdelės, barškučiai ir kt.). Daiktai, kuriais galima išgauti įvairius garsus. Lietuvių liaudies dainos, rateliai. |
| 4–6 m. | Geba klausytis įvairaus stiliaus muzikos kūrinių.Geba skirti muzikos nuotaiką: linksma-liūdna, tembrą: storai-plonai; tempą: lėtas-greitas.Geba dainuoti su instrumentiniu pritarimu ir be jo.Geba kurti muziką žaidžiant su instrumentais. Geba pritarti nesudėtingiems kūrinėliams, kurti ritminius motyvus.Geba pritarti įvairiais ritminiais instrumentais (akmenėliais, kaladėmis, būgneliais, varpeliais). Žino kai kuriuos muzikos instrumentus (pvz. Dūdelė, smuikas ir pan.). | Klauso įvairios muzikos įrašų, aiškinasi, komentuoja kiek žmonių dainavo, kiek instrumentų grojo, kokia muzikos nuotaika (linksma-liūdna n) ir pan.Dainuoja vaikiškas ar liaudies daineles su muzikiniu pritarimu ir be jo.Dainuoja vienas ir kartu su kitais.Groja žaisliniais muzikos instrumentais, buities ir gamtos daiktais, iš buitinių atliekų pasidarytais instrumentais. Kuria daineles, muziką žaisdamas su vaikiškais muzikiniais instrumentais. Atlieka pratimus taisyklingam kvėpavimui (gėlės uostymas, pūko ar plunksnos pūtimas, bitės dūzgimas, gyvatės šnypštimas Žaidžia įvairius imitacinius žaidimus. „Muzikuojama“ kūno dalimis – plojama delnais, spragsima pirštais, caksima liežuviu, trepsima. Aiškinasi, kad muzika užrašoma natomis Stebi įvairius muzikos instrumentus ir klausosi jų grojimo | Klasikinės, liaudiškos muzikos įrašai,vaikiški muzikos instrumentai (dūdelės, būgneliai, ir kt.);kortelės su natomis;įvairūs daiktai, kuriuos galima panaudoti kaip muzikos instrumentus: akmenukai, lazdelės, molio švilpynės, įvairūs būgneliai, atskiros metalofono plokštelės, žaisliniai klavišiniai instrumentai, kartoninės ir plastikinės dėžutės, buteliai, indai ir t.t. |
| 1–3 m. | **ŠOKIS**Geba mėgdžioti žaidinimų, gyvūnų, augalų judesius.Geba šokti spontaniškai kurdamas dviejų-trijų natūralių judesių seką. | Mėgdžioja gyvūnų, augalų judesius.Šoka paprastus liaudies rateliusŠoka kurdamas dviejų-trijų natūralių judesių (eina, pritūpia, pasisuka ir kt.) seką. |  |
| 4–6 m. | Domisi šokiu ir geba save išreikšti šokio judesiais.Geba šokti rateliu, vienoje linijoje, su įvairiais žingsniais ir elementais (šoninis, pakaitinis žingsniai, dvigubas ratelis ir kt.Geba šokti improvizuotai kurdamas natūralių judesių seką, trumpą siužetą ar pasirinktą nuotaiką. | Imituoja paukščių, gyvūnų judesius.Šoka sudėtingesnius ratelius (tiltelių, grandinėlės), paprastųjų ir bėgamųjų žingsnių autorinius ir natūralių judesių šokius.Pagal muziką atlieka šokių judesius, figūras.Šoka perteikdamas siužetą, nuotaiką, išreikšdamas erdvės (aukštai-žemai), ir laiko (greitai-lėtai) elementus.Šoka improvizuotus šokius, kurdamas natūralius judesius, jų seką. | Klasikinės, liaudiškos, vaikiškos muzikos įrašai, vaikiški muzikos instrumentai. |
| 1–3 m. | **VAIDYBA**Geba su daiktu ar žaislu atlieka matytus veiksmus, judesius.Gali įvairiai intonuoti kalbėdamas apie tai ką daro.Geba mėgdžioti šeimos narių kalbą, veiksmus. Muzikiniuose rateliuose judesiais, veiksmais vaizduoja siužeto elementus, reiškia savaime kilusias emocijas. | Su lėlėmis ar kitais žaislais atkartoja matytus veiksmus, judesius ar situacijas.Žaidžia su pirštininėmis, pirštukinėmis lėlėmis.Žaidžia įvairius imitacinius žaidimus.Skatinamas suaugusio išbando įvairias kalbos intonacijas (pvz., Kalba piktai, storu balsu kaip vilkas ar plonu tyliu balseliu kai pelytė ir pan.)Mėgdžioja kaip kalba šeimos nariai ar kiti suaugę.Žaidžia muzikinius ratelius. | Pirštininės, pirštukinės ir kt. lėlės, kostiumai, kaukės, apsiaustai |
| 4–6 m. | Supranta ką teatre veikia dramaturgas, aktoriai, dailininkas ir kt. Suvokia vaidinimo prasmę, kokie veikėjai veikia ir t. t.Geba kurti lėlių, dramos vaidinimus pagal girdėtą pasaką ar pasiūlytą situaciją, improvizuoja fizinius veiksmus, trumpas žodines veikėjų frazes, atskleidžia jų norus, emocines būsenas.Žino, kokios priemonės naudojamos kuriant vaidinimą, spektaklį (kostiumai, dekoracijos, lėlės, kaukės), geba jas panaudoti. | Padedant pedagogui aiškinasi ką teatre veikia aktoriai, dramaturgas, dailininkai ir kt. Kuria, vaidina pagal girdėtą pasaką, pasiūlytą situaciją.Judesiu, balsu, mimika vaizduoja pasakų veikėjus, žvėris.Bando pats kurti vaidinimo siužetą.Mokosi įvairių lėlės valdymo būdų.Gamina dekoracijas savo spektakliukamsŽaidžia vaidmeninius, socialinius žaidimus, plėtoja siužetą. | Pirštininės, pirštukinės ir kt. lėlės, kostiumai, kaukės, apsiaustai.Stalo teatras, širmos, dekoracijos ir t. t., priemonės dekoracijų gamybai. |
| 1–3 m. | **VIZUALINIS MENAS**Geba spontaniškai reikšti savo įspūdžius, emocijas dailės priemonėmis.Geba eksperimentuoti su dailės medžiagomis ir priemonėmis bei mėgautis procesu, o ne rezultatu. | Piešdami, spalvindamas eksperimentuoja su spalvomis, įvairiomis piešimo, tapymo aplikavimo priemonėmis. Štampuoja piršteliais, štampukais ir pan.Lipdo, spaudo eksperimentuoja su plastilinu, moliu ir pan.Brėžia, keverzoja įvairias linijas, formas. Bando ką nors pavaizduoti (mamą, mašiną ir pan.).  | Piešimo, tapymo priemonės (pieštukai, teptukai, kreidelės, akvarelė, guašas, ir kt.),įvairių dydžių ir spalvų popierius.Gamtinė medžiaga, molis, plastilinas. |
| 4–6 m. | Geba naudoti įvairias dailės priemones, technikas (pieštukai, kreidelės), kurti.Gali išreikšti save dailės kalba: spalva, linija, forma.Geba kurti pagal išankstinį sumanymą.Geba kurti bendrus dailės darbelius. | Išbando įvairias dailės priemones (tapo akvarele, guašu, piešia pieštukais, kreidelėmis ir kt.).Išbando įvairius piešimo, tapymo būdus (tapo teptuku, pirštais, plėšo, klijuoja, aplikuoja, mėgina smėlyje, sniege padaryti plaštakos, pėdos ir pan. atspaudus.Eksperimentuoja su plastilinu, moliu, sūria tešla, minkant pirštukais.Lipdo įvairius darbelius.Kuria bendrus dailės darbelius | Piešimo, tapymo priemonės (pieštukai, teptukai, kreidelės, akvarelė, guašas, ir kt.).Įvairių dydžių ir spalvų popierius, gamtinė medžiaga – molis, plastilinas.Įvairių dailės kūrinių reprodukcijos, albumai.  |
| ESTETINIS SUVOKIMAS |
| 1–3 m. | Geba atpažinti kai kuriuos jau girdėtus muzikos kūrinius, matytus šokius, ratelius, vaidinimo veikėjus, dailės kūrinių objektus.Emocingai reaguoja girdėdamas darnų garsų, intonacijų, žodžių sąskambį, žiūrinėdamas savo ir kitų piešinėlius, spalvingas knygelių iliustracijas, žaislus.Paklaustas gali pasakyti, ar patiko muzikos kūrinėlis, dainelė, šokis,vaidinimas, dailės darbelis. | Varto dailės albumus, žiūri reprodukcijas.Stebi darželyje, namuose, muziejuje ar kitur esančius dailės kūrinius (paveikslus, skulptūras ir t. t.), gėrisi jais.Klauso muzikos kūrinėlių, stebi šokius, vaidinimus, dailės kūrinius, juos komentuoja ar kitaip parodo, kad jie jiems patiko ar ne.Žiūrinėja savo ir kitų piešinėlius darbelius. | Dailės kūriniai, albumai, reprodukcijos.Įvairios muzikos įrašai. |
| 4–6 m. | Geba pasakoti ar kitais būdais perteikti įspūdžius apie muzikos, vaidinimo, šokio, dailės kūrinių siužetą, veikėjus, nuotaiką, kilusius vaizdinius.Geba plačiau papasakoti, ką atliko pats ir ką sukūrė kiti.Geba gėrėtis ir grožėtis savo ir kitų kūrybaPalankiai vertina savo ir kitų kūrybinę veiklą Pastebi papuoštą aplinką, meno kūrinius, pasako kas jam gražu. | Dalinasi įspūdžiais, išgyvenimais patirtais klausantis muzikos, stebint vaidinimą, šokio, dailės, tautodailės kūrinius.Piešia savo įspūdžius klausantis muzikos, stebint spektaklį, šokį.Pasakoja, komentuoja ką atliko, sukūrė pats bei kiti.Kartu su suaugusiu ir bendraamžiais ruošia kūrybinių darbelių parodėles, koncertukus, vaidinimus. Vertina ir komentuoja savo ir kitų dailės darbelius, dainavimą, grojimą, šokį, vaidybą.Aiškinasi kas yra gražu, kas negražu ir kodėl.Klausosi įvairių gamtos ar muzikos garsų ir juos vertina (gražu ar negražu).Gamina darbelius grupės, darželio aplinkos puošimui.Kartu bendraamžiais ar suaugusiais puošia grupės, darželio aplinką. | Dailės kūriniai, albumai, reprodukcijos.Įvairios muzikos įrašai.Tautodailės kūriniai.Spektaklių, vaidinimų įrašai |

**5. UGDYMO (SI) PASIEKIMAI IR JŲ VERTINIMAS**

Vertinant vaikų ugdymo (si) pasiekimus siekiama atpažinti jų ugdymosi poreikius, kuo kryptingiau pritaikant ikimokyklinio ugdymo (si) turinį vaikų grupei ir kiekvienam vaikui, garantuojant ugdymo (si) prieinamumą ir kokybę, užtikrinant tęstinumą bei dermę tarp ikimokyklinio ir priešmokyklinio ugdymo (si) programų.

Vaikų pasiekimai ir pažanga vertinami žingsniais „Ikimokyklinio amžiaus vaikų pasiekimų aprašo“ projekte nurodytose srityse. Pasiekimai vertinami naujai atėjus vaikui ir 2 kartus per metus – rugsėjo mėn. (nustatyti kokio žingsnio aprašymą vienoje ar kitoje vertinimo srityje atitinka vaiko pasiekimai pradžioje) ir gegužės mėn. (įvertinti vaiko pažangą) „Ikimokyklinio vaikų pasiekimų aprašo“ projekte nurodytas srityse.

**Vertintoja**i grupių auklėtojos, įstaigos specialistai (logopedė, kūno kultūros pedagogė, muzikos mokytoja). Logopedė padeda vertinant vaikų, turinčių kalbos ir komunikacijos sutrikimus, pasiekimus, vaikų kalbos raidą. Kūno kultūros pedagogė talkina vertinant vaikų sveikatos ir judėjimo kompetenciją ir jų pasiekimus judriojoje veikloje. Muzikos pedagogė dalyvauja vertinant vaikų meninę kompetenciją, pasiekimus muzikinėje vaiko veikloje. Vertinant be pedagogų gali dalyvauti vaikai, tėvai ir įstaigos vadovai.

Paminėsime informacijos rinkimo būdus, kuriuos galėtų taikyti vertintojai: stebėjimas, pokalbis su vaiku ir jo tėvais, vaiko veiklos ir darbelių analizė, vaiko veiklos vaizdo ir garso įrašai ir kt.

**Informacijos apie vaiko pasiekimus dokumentavimas.** Ugdytojai taikys tokias pasiekimo dokumentavimo formas: pasiekimų aprašas (kuriame fiksuojama kokiame pasiekimų žingsnyje yra vaikas), taip pat gali būti sudaromos pasiekimų diagramos, lentelės ir kt. Vertinimo medžiaga kaupiama vaiko pasiekimų aplanke: aplanke kaupiami vaiko dailės darbeliai, ugdytinio pasakojimai ir kita žodinė kūryba, vaiko stebėjimo užrašai, pedagogų refleksijos apie vaiko pasiekimo lygį, daromą pažangą ir ugdymo perspektyvą.

**Vertinimo informacijos naudojimas**

Vertinimo informacija galės būti teikiama tėvams bei kolegoms ar esant reikalui įstaigos administracijai. Su savo vaiko pasiekimų įvertinimais tėvai bus supažindinami 2 kartus per metus atlikus vaikų pasiekimų įvertinimą. Teikiant informaciją apie vaiko pasiekimus tėvams ar kalbantis su vaiku apie jo pasiekimus svarbu akcentuoti tai kokiose srityse jam sekasi gerai ar kur jis padarė pažangą ir tik po pažymėti kas dar turėtų ar galėtų būti tobulintina ar pastebimi susirūpinimą keliantys ženklai.

Apibendrinta informacija apie įstaigos ugdytinių pasiekimus vieną kartą per metus aptariama mokytojų tarybos posėdyje. Ši informacija taip pat galės būti naudojama atliekant įstaigos vidaus auditą siekiant įvertinti ugdymo (si) kokybę bei ugdymo programos kokybę.

**6. NAUDOTA LITERATŪRA IR INFORMACIJOS ŠALTINAI**

1. Adaškevičienė A. Judėjimo džiaugsmas. Lietuvos ikimokyklinukų fizinio aktyvumo optimizavimo programa.
2. Ankstyvojo ugdymo vadovas/ O. Monkevičienė (sud.). Vilnius: Minklės leidyba, 2001,
3. Bakūnaitė J. Humanistinio vaikų ugdymo programa. Auginu gyvybės medį. Vilnius: Eugrimas, 1998.
4. Gražienė V., Rimkienė R. Ikimokyklinio ugdymo gairės. Programa pedagogams ir tėvams. Vilnius: Leidybos centras, 1993.
5. Į vaiką orientuotas ugdymas nuo gimimo iki trejų metų. Vilnius: UAB „Egmont Lietuva“, 1999.
6. Katinienė A. Vaiko muzikinės kultūros ugdymas darželyje. Vilnius: Kronta, 1998.
7. Metodinės rekomendacijos ikimokyklinio ugdymo programai rengti. Vilnius, 2006.
8. Monkevicienė O. Užsienio valstybių ikimokyklinio ugdymo programų modeliai. Vėrinėlis. Knyga auklėtojai. II dalis. Vilnius: Leidybos centras, 1999.
9. Petrauskienė A., Zaborskis A. Aukime sveiki. Kaunas: Leidykla farmacija, 2000.
10. Piliuvienė A., Dailidienė N., Jakučiūnienė D. ir kt. Ikimokyklinio amžiaus vaikų saugios gyvensenos įgūdžių ugdymo programa.Vilnius: Leidybos centras, 1997.
11. Projekto ,,Ikimokyklinio ir priešmokyklinio ugdymo plėtra“ Ikimokyklinio amžiaus vaikų pasiekimų aprašo projektas. 2013.
12. Staerfeldt E., Mathiassen Ch. R. Pedagogika ir demokratija. Vilnius: Aidai, 1998.
13. Vaikų darželių programa „Vėrinėlis“. Vilnius: Leidybos centras, 1993.
14. Welcome to learning.-Al, Montgomery, Kinder Care Learning Centers, 1997.